[{"text_idx": "#000000", "text": "SALT Curated Resources for Teaching"}, {"text_idx": "#000002", "text": "Students supporting one another \u2013 peer feedbackMae myfyrwyr yn cefnogi ei gilydd \u2013 Adborth gan gyfoedion"}, {"text_idx": "#000005", "text": "Os ydych chi\u2019n gyfarwydd ag arwain seminarau mae\u2019r cysyniad o ddistawrwydd mewn seminarau\u2019n un eich bod siw\u0302r o fod wedi\u2019i brofi ac fel arfer gellir dibynnu ar yr un grw\u0302p (bach) o fyfyrwyr i dorri\u2019r distawrwydd hwnnw. Mewn ymdrech i annog rhai o\u2019r myfyrwyr tawelaf i gyfrannu yn ystod trafodaethau seminar penderfynais beilota \u201cseminar ddistaw\u201d. Roeddwn wedi darllen crynodeb byr o\u2019r dechneg hon mewn rhestr o \u201cfodelau seminar\u201d lle y mae myfyrwyr yn cyfathrebu ar bapur yn hytrach nag ar lafar i ymateb i gwestiynau mewn amgylchedd seminar. Disgwyliais y byddai\u2019n ffordd ryngweithiol o gynnwys mwy o fyfyrwyr yn rhan o drafodaethau."}, {"text_idx": "#000007", "text": "Mae\u2019n werth nodi nad oeddwn wedi dweud wrth y myfyrwyr y byddai\u2019r sesiwn yn seiliedig ar gyfathrebu\u2019n ysgrifenedig ac ni ddefnyddiais y term \u201cseminar ddistaw\u201d \u2013 gosodwyd y gweithgareddau ar gyfer y myfyrwyr ac ni ofynnwyd iddynt weithio arnynt mewn distawrwydd. Siaradodd rhai o\u2019r grwpiau gyda\u2019i gilydd yn dawel cyn ac yn ystod y broses o wneud nodiadau ar y cerddi tra bod grwpiau eraill heb siarad. Mewn gwirionedd cafwyd \u201cseminar ddistaw\u201d o ganlyniad ond diwallwyd fy nod o gynnal \u201cseminar ddistaw\u201d \u2013 gwnaethpwyd nodiadau ar y cerddi gan y myfyrwyr tawelaf gan gyflwyno dehongliadau nad oeddent wedi\u2019u cynnig yn ystod yr wythnos pan gafwyd trafodaethau ar lafar ac roeddent hefyd wedi cael cyfle i ymateb i fyfyrwyr eraill a derbyn adborth ar eu dehongliadau gan eu cymheiriaid. O ganlyniad cafwyd dadansoddi manwl iawn o\u2019r cerddi unigol yn ogystal a\u0302 throsolwg o rai agweddau allweddol o farddoniaeth Dickinson yn gyffredinol. Roedd yr adborth llafar a dderbyniwyd ar gyfer y wers yn galonogol iawn \u2013 dywedodd y myfyrwyr ei bod yn ddefnyddiol er mwyn trafod cymaint o bethau a darllen ac adeiladu ar ddehongliadau pobl eraill. Fodd bynnag, dywedwyd nad oedd modd gweld y gweithgaredd yn gweithio cystal ar gyfer nofel. Cytunaf na fyddai trafod nofel gyfan yn ystod \u201cseminar ddistaw\u201d yn gynhyrchiol ond ceir sgo\u0302p ar gyfer cynnal dadansoddiad manwl iawn ar ddarn o nofel yn y dull hwn. Yn ogystal a\u0302 darnau byr o lenyddiaeth gellid defnyddio\u2019r fformat \u201cseminar ddistaw\u201d ar gyfer disgyblaethau gwahanol. Gellid ei ddefnyddio ar gyfer trafod ffotograffiaeth/celf yn ogystal ag astudiaethau achos i ddetholiad o astudiaethau ar bwnc penodol neu i archwilio dulliau damcaniaethol gwahanol. Yn ehangach gellid defnyddio\u2019r dechneg ar gyfer derbyn adborth gan gymheiriaid \u2013 rwyf wedi defnyddio amrywiaethau o\u2019r model hwn wrth addysgu sut i ysgrifennu traethodau ar gyfer y Rhaglen Llwyddiant Academaidd ac rwyf wedi gweld ei bod yn annog myfyrwyr i roi adborth adeiladol mewn amgylchedd o\u2019r math."}, {"text_idx": "#000008", "text": "Os ydych chi\u2019n ystyried arbrofi gyda\u2019r dull hwn dylech gadw mewn cof nad oes modd i fyfyrwyr fynd a\u0302\u2019r nodiadau adref os defnyddir darnau mawr o bapur i wneud nodiadau. Dylech roi digon o amser i fyfyrwyr dynnu lluniau ohonynt neu benderfynu eu llungopi\u0308o a\u2019u gosod ar Blackboard er mwyn cael mynediad i\u2019r gwaith hwn. Mae hyn yn rhoi cyfle i fyfyrwyr weld a chadw copi o\u2019r nodiadau terfynol ar gyfer pob testun y byddant wedi\u2019u colli fel arall. Wrth fynd ymlaen, ystyriaf ddefnyddio offer mapio meddwl ar-lein megis GoConqr a fyddai\u2019n fy ngalluogi i goladu\u2019r nodiadau yn fapiau meddwl gan roi cerddi yn y canol (ar gyfer enghraifft y farddoniaeth) a chyfle i fyfyrwyr barhau i ychwanegu atynt."}, {"text_idx": "#000010", "text": "Dywedwch wrthym ni am eich newid ...\nYdych chi ar fin gwneud newid ? Ydych chi wedi gwneud newid ?\nCliciwch yma i ddweud wrthym ..."}, {"text_idx": "#000012", "text": "Ydych chi ar fin gwneud newid ? Ydych chi wedi gwneud newid ?"}, {"text_idx": "#000015", "text": "The cookie settings on this website are set to \"allow cookies\" to give you the best browsing experience possible. If you continue to use this website without changing your cookie settings or you click \"Accept\" below then you are consenting to this."}]